Articolul 1: Tarifele de deservire generală clasa A și tarifele auxiliare clasa B din transportul feroviar public de călători sunt specificate în Anexa care face parte integrantă din prezenta Decizie.
Articolul 2: Prezenta Decizie intră în vigoare începând cu data de 1 aprilie 2024 și va fi publicată în Buletinul Informativ al S.N.T.F.C. CFR Călători S.A..
Articolul 3: Direcțiile centrale din cadrul S.N.T.F.C. CFR Călători S.A. și Sucursalele Regionale de Transport Feroviar de Călători 1-8 sunt responsabile pentru implementarea atât a prezentei Decizii, cât și a celorlalte dispoziții referitoare la aplicarea tarifelor de transport în transportul feroviar public de călători.
Călătoriile spre Budapesta sau Viena se scumpesc
Astfel, se vor scumpi și călătoriile spre Budapesta sau Viena. La vagoanele cușetă, suplimentele vor fi de 78 de lei pentru patul în cabină cu patru locuri și de 58 de lei pentru patul în cabină cu șase locuri. În momentul de față, prețurile sunt de 72 de lei, respectiv 52 de lei.
Amintim că în luna decembrie a anului trecut a fost aplicată o altă majorare a tarifelor. La momentul respectiv, biletele de tren s-au scumpit în medie cu 8,8%.
Cu câteva zile înainte, CFR Călători publicase un comunicat în care anunța noutățile din Mersul Trenurilor 2023-2024. Totuși, nu era menționat nimic despre scumpirea biletelor de tren. Aceasta urma să vină "la pachet" cu noul program de circulație, potrivit sursei menționate.
Anterior, o majorare a tarifelor în transportul feroviar de călători a avut loc pe 1 iulie 2022. Totuși, aceasta a fost anunțată din timp. Majorarea a fost de 20%, iar pentru secția Oravița-Anina s-a instituit un tarif special.